पाएं अपने शहर की ताज़ा ख़बरें और फ्री ई-पेपरडाउनलोड करें
बिहार लोक सेवा आयोग ने 553 सहायक अभियोजन पदाधिकारी के पदों पर बहाली के लिए मेंस का ऑनलाइन आवेदन 12 मई से 6 जून तक मांगा है। आयोग ने कहा है कि आवेदन की हार्ड कॉपी 11 जून शाम 5 बजे तक स्पीड पोस्ड या रजिस्ट्रर्ड डाक से आयोग के दफ्तर में पहुंच जानी चाहिए। सहायक अभियोजन पदाधिकारी पद के लिए PT में 3995 अभ्यर्थी सफल हुए हैं।
कोरोना की स्थिति नॉर्मल होते ही कई परीक्षाएं ली जाएंगी
BPSC के परीक्षा नियंत्रण अमरेन्द्र कुमार ने भास्कर को बताया कि आवेदन की पूरी जानकारी अभयर्थी आयोग की वेबसाइट पर ले सकते हैं। सहायक अभियोजन पदाधिकारी पद के लिए मेंस कब तक हो पाएगा, इस सवाल के जवाब में उन्होंने बताया कि कोरोना की स्थिति नॉर्मल होने के बाद ही कुछ कहा जा सकता है।
समय का ध्यान रखते हुए लिखने की प्रैक्टिस करें
प्रतियोगिता परीक्षा की तैयारी कराने वाले डॉ. M रहमान से भास्कर ने बात की और सवाल किया कि सहायक अभियोजन पदाधिकारी की मेंस परीक्षा की तैयारी के लिए किस पर फोकस करें ? डॉ. रहमान ने बताया कि उम्मीद है कि जुलाई-अगस्त के पहले यह परीक्षा नहीं हो पाएगी।इसके लिए जो स्टूडेंट अभी से गंभीर होंगे, वही अंतिम रूप से सफल हो सकते हैं। ज्यूडिशियरी के स्टूडेंट का सबसे कमजोर पार्ट GS होता है। इसलिए GS की तैयारी ठीक से करें। यही रिजल्ट दिलाएगा। अभ्यर्थी समय का ध्यान रखते हुए लिखने की प्रैक्टिस करेंगे तो बेहतर होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn